Tocmai am mers patru zile cu copiii la mare. In primele trei a fost vant si ploaie, a patra zi, in sfarsit, a iesit soarele. Odata cu el s-au mobilizat si oamenii sa vina la plaja. In nici o ora de stat la soare, am vazut cum doi copii folosesc apa marii pe post de toaleta publica, la indemnul si cu ajutorul parintilor sau al bunicilor.

.

Primul, un baietel la vreo 3 anisori, se juca langa sezlongul nostru. A facut cunostinta cu Aris si au impartit lopatelele si galetusele. Apoi, am vazut cum bunica il ia de mana si il duce spre mare, ii da jos slipii si ii spune sa faca pipi linistit. Totul sub privirile aprobatoare ale mamei, care ramasese pe sezlong.

.

Am crezut ca vad negru in fata ochilor. Copiii mei abia ce se jucasera pe acolo si aveau sa o mai faca. Ba chiar impreuna cu baietelul respectiv.

.

Intre timp, un tata s-a asezat mai in dreapta noastra, impreuna cu cele trei fiice. Avea un aparat foto smecher, cu care le tot poza. Una dintre ele, la vreo 5 anisori, poate si mai bine, zburda in fundul gol. La un moment dat, barbatul a dus-o frumos mai aproape de apa, dupa care s-a proptit veceu, cat sa-si faca cea mica nevoia. La final, a spalat-o bine la fundulet cu apa de mare. Imi tremurau mainile pe telefon, cat incercam sa ii fotografiez si ma inrosisem toata la fata (nu era de la soare). I-am vazut ca se intorc apoi la sezlonguri, tatal si fetele incep sa se harjoneasca, iar mama ii priveste mandra.

.

Toalete curate cu sapun, hartie igienica si servetele pentru maini se aflau la doar cativa metri in spatele nostru si al lor. Gratuite! Nu pot intelege pentru nimic in lume de ce ai alege sa folosesti apa marii in loc sa mergi la veceu. De pe sezlong, distanta e cam tot aia, fie ca te duci la mare, fie ca te intorci cativa pasi spre toalete. Bonus, te stergi cu hartie igienica si te speli pe maini dupa.

.

Eram pe o plaja bine ingrijita, cu doi agenti de paza care patrulau, cu sezlonguri pe care plateai destul pentru inceput de sezon si cu buton pe umbrela, pe care apasai sa vina chelnerul si sa ii comanzi ce vrei. Un loc civilizat, nu vreo plaja virgina (nu ca acolo ar fi fost mai ok gestul).

.

Stiu argumentul suprem: e doar putin pipi (sau caca de copil, dupa caz), ce mare scofala? Acasa iti indemni copilul sa faca pipi pe balcon pentru ca e mai simplu si mai aproape? Il pui sa isi dea jos pantalonii in living si sa isi faca nevoile in spatele canapelei? E tot putin pipi de copil. Sau uite, il poti lasa sa isi faca nevoile in chiuveta de la bucatarie, unde apoi va spalati vasele. Se duce totul in canalizare, nu-i bai.

.

Cunosc si restul argumentelor: la cati catei si adulti isi fac nevoile pe plaja, copiii ar trebui sa fie ultima grija. Ba nu, copilul tau si educatia lui ar trebui sa fie prima grija. Schimbarea incepe cu fiecare dintre noi.

.

Nu conteaza cati catei si-au facut nevoile in fix acelasi loc (eu nu am vazut nici unul pe plaja in cele patru zile cat am stat), cati copii sau cati adulti. Conteaza ce faci tu si ce ii spui copilului tau ca e bine sa faca. Gandeste-te ca va vedea si al meu, caruia i-am explicat de n ori ca NU este ok sa foloseasca nisipul si apa marii pe post de veceu public. “Dar uite, baietelul de ce o face, mama lui de ce il lasa?” Vrei sa ii raspunzi tu copilului meu?

.

Am auzit parinti care isi indemnau copiii: “Mai tine-te un pic, acum ajungem in mare si poti face acolo.” De ce nu i-ai spune: “Acum mergem la toaleta si vei face acolo, cum e firesc si civilizat. Cum vreau sa faci si acasa si cum am pretentia sa faci mereu.”

.

Daca cel mic al tau e dependent de scutece, atunci bine ar fi sa i le pastrezi si pe plaja. Ca variante avem olita, aleze. Daca stii ca iti spune pe ultima suta de metri, asa cum face Albert al meu, asigura-te ca ai toaletele in preajma, in caz de nevoie. Si in general sunt, orice plaja amenajata are toalete curate pentru turisti. Lucrul asta este la fel de util si pentru cei mari. Foloseste cu incredere toaleta in timpul vacantei la mare si incurajeaza-ti copilul sa faca acelasi lucru. La fel ca acasa, e simplu.

.

foto surpinsa pe o plaja din statiunea Mamaia, weekendul trecut